Passasjerskip

Et passasjerskip er et skip som er konstruert for å transportere passasjerer. Den Internasjonale Sjøsikkerhetskonvensjonen (SOLAS) danner grunnlaget for Sjøfartsdirektoratets regler for norsk skipsfart.  I denne konvensjonen er et passasjerskip definert som et skip som frakter mer enn 12 personer som ikke er engasjert i driften av skipet.

Denne artikkelen befatter seg i hovedsak med havgående skip som linjeskip, cruiseskip og til dels RoPax-skip.  Overgangen er glidende til de mindre ferjene som omtales i en egen artikkel.

Historie
Frem til midten av det 20. århundre ble store passasjerskip hovedsakelig brukt til passasjerbefordring. Det var regulære passasjerruter over store havstrekninger fra Det fjerne østen over Stillehavet til Nord-Amerika og fra Europa over Atlanterhavet til Nord-Amerika. På attenhundretallet og tidlig på nittenhundretallet gikk det skip fra Europa praktisk talt daglig.

Med tiden utkonkurrerte flyene passasjerskipene som viktigste transportmiddel over slike strekninger. De største passasjerskipene har etter hvert blitt cruiseskipene som tilbyr opplevelser og underholdning fremfor transport.

Det første cruiseskipet som nådde samme størrelse som de tradisjonelle linjeskipene var SS «Norway». Nordmannen Knut Kloster ga skipet dette navnet etter at det tidligere linjeskipet SS «France» hadde vært igjennom en større ombygging på 1980-tallet. Det største cruiseskip til nå er «Freedom of the Seas» som er eiet av Royal Caribbean Cruise Line. Det kan ta 3 600 passasjerer, det er 339 meter langt og måler 158 000 brt.

Tidenes største passasjerskip
 År  Navn  Tonnasje  Rederi  Land 1819  «Savannah»  320 BRT  Savannah Steamship Company  USA 1831  «Royal William»  540 BRT  St. John & Halifax Steam Navigation Company  Can 1838  «Great Western»  1 340 BRT  Great Western Steamship Company  GB 1839  «British Queen»  1 862 BRT  British & American Steam Navigation Company  GB 1840  «President»  2 366 BRT  British & American Steam Navigation Company  GB 1845  «Great Britain»  3 270 BRT  Great Western Steamship Company  GB 1853  «Himalaya»  3 438 BRT  P & O Steam Navigation Company Ltd.  GB 1853  «Atrato»  3 466 BRT  Royal Mail Line Ltd.  GB 1857  «Adreatic»  4 145 BRT  New York & Liverpool United States Mail S.S. Co. (Collins)  USA 1860  «Great Eastern»  18 915 BRT  Eastern Steam Navigation Company  GB 1867  «Great Republic»  4 352 BRT  Pacific Mail Steamship Company Inc.  USA 1871  «Egypt»  4 670 BRT  National Line Ltd.  GB 1873  «City of Chester»  4 770 BRT  Inman Line Ltd.  GB 1874  «Britannic»  5 008 BRT  White Star Line Ltd.  GB 1875  «City of Berlin»  5526 BRT  Inman Line Ltd.  GB 1881  «Servia»  7 391 BRT  Cunard Line  GB 1881  «City of Rome»  8 415 BRT  Inman Line  GB 1888  «City of New York»  10 499 BRT  Inman Line  GB 1893  «Campania»  12 950 BRT  Cunard Line  GB 1893  «Lucania»  12 952 BRT  Cunard Line  GB 1897  «Pennsylvania»  13 023 BRT  Hamburg-Amerikanische Packetfahrt-Actien-Gesellschaft  D 1897  «Kaiser Wilhelm der Große»  14 349 BRT  Norddeutscher Lloyd  D 1899  «Oceanic»  17 274 BRT  White Star Line Ltd.  GB 1901  «Celtic»  21 035 BRT  White Star Line Ltd.  GB 1905  «Amerika»  22 225 BRT  Hapag  D 1905  «Baltic»  23 876 BRT  White Star Line Ltd.  GB 1906  «Kaiserin Auguste Victoria» (senere «Empress of Scotland»)  24 581 BRT  Hapag  D 1907  «Lusitania»  31 550 BRT  Cunard Line Ltd.  GB 1907  «Mauretania»  31 938 BRT  Cunard Line Ltd.  GB 1911  «Olympic»  45 234 BRT  White Star Line Ltd.  GB 1912  «Titanic»  46 329 BRT  White Star Line Ltd.  GB 1913  «Imperator»  52 117 BRT  Hapag  D 1914  «Vaterland»  54 282 BRT  Hapag  D 1922  «Majestic» (tidl. «Bismarck»)  56 551 BRT  White Star Line Ltd.  GB 1923  «Leviathan» (tidl. «Vaterland»)  59 956 BRT  United States Lines Inc.  USA 1935  «Normandie»  79 280 BRT  Compagnie Générale Transatlantique S.A.  F 1936 «Queen Mary»  80 774 BRT  Cunard-White Star Ltd.  GB 1936  «Normandie» (etter ombygning)  83 423 BRT  Compagnie Générale Transatlantique S.A.  F 1940  «Queen Elizabeth»  83 673 BRT  Cunard-White Star Ltd.  GB 1996  «Carnival Destiny»  101 509 BRT  Carnival Cruise Line Inc.  USA 1997  «Grand Princess»  108 865 BRT P & O Princess Cruises Ltd.  GB/USA 1999  «Voyager of the Seas»  137 276 BRT  Royal Caribbean Cruise Line A/S  Nor/USA 2002  «Navigator of the Seas»  138 279 BRT  Royal Caribbean Cruise Line A/S  Nor/USA 2004  «Queen Mary 2»  148 528 BRT  Cunard Line Ltd.  GB 2006  «Freedom of the Seas»  158 000 BRT  Royal Caribbean Cruise Line A/S  Nor/USA  2009  «Oasis of the Seas»  225 228 BRT  Royal Caribbean Cruise Line A/S  Nor/USA2016Harmony of the Seas227 700 BRT2018Symphony of the Seas230 000 BRT

Gjenkjennelse
Havgående passasjerskip er lettest gjenkjennelige på store overbygg i hele skipets bredde. Overbygget danner terrasser akter som skaper dekksareal i ly. Det store antallet passasjerer krever også et stort antall livbåter som vil ligge i en linje langs store deler av skipssiden.

Skipene skal ha et tiltalene ytre samt være kjøligst mulig innvendig. Derfor males skipne som regel i hvitt. Det er også vanlig å velge marineblå farge på skroget.

 Norske redere
I emigrasjonstiden gikk mange skip i linjetrafikk til Nord-Amerika. Den Norske Amerikalinje seilte med flere skip igjennom en periode på 70 år fra 1910. Restene av dette rederiet er nå en del av Cunard Line.

Norske redere var blant pionerene da cruisefarten begynte å vokse hurtig på 1980-tallet. Norwegian Cruise Line er solgt til asiatiske interesser, men Royal Caribbean Cruises Ltd, har rederiet Anders Wilhelmsen som hovedaksjonær.

 Se også 

 Skip
 Cruiseskip
 Elvecruise

 Kilder 
Durand, Jean-François.  Autour du Monde Paquebots. Cruise ships around the world.  Editions marines, 1996.
Marin, Pierre-Henri. Les paquebots, ambassadeurs des mers. Paris: Gallimard, 1989.
«Queen Mary 2»
«Freedom of the Seas»

 Eksterne lenker 



Kategori:Båttyper
Kategori:Artikler i sjøfart-prosjektet